[{"text_idx": "#000004", "text": "Miloedd o awyrluniau newydd o safleoedd treftadaeth yng Nghymru yn mynd ar-lein"}, {"text_idx": "#000005", "text": "Mae gan Gymru dreftadaeth arbennig ac amrywiol, yn dyddio o\u2019r cyfnodau cynharaf hyd at yr oes fodern. Bob blwyddyn bydd Comisiwn Brenhinol Henebion Cymru yn ymgymryd a\u0302 rhaglen arbenigol o dynnu lluniau o\u2019r awyr, ym mhob golau a thymor, i ddarganfod stori\u0308au newydd am bobl, tirwedd a hanes Cymru."}, {"text_idx": "#000006", "text": "Yn awr mae 22,200 o awyrluniau digidol newydd eu catalogio wedi\u2019u rhoi ar Coflein, ein catalog ar-lein cenedlaethol o archaeoleg, adeiladau a threftadaeth ddiwydiannol a morwrol Cymru. Dyma adnodd enfawr newydd o ddelweddau sy\u2019n dangos Cymru o\u2019r awyr."}, {"text_idx": "#000007", "text": "Ceir uchafbwyntiau \u2013 ac ambell ryfeddod \u2013 yn yr awyrluniau newydd o Gymru, o safle Eisteddfod Genedlaethol Cymru 2012 yn Llandw\u0302 yn ne Cymru a nenlinell fodern Bae Caerdydd i olygfeydd gaeafol syfrdanol o gestyll canoloesol Caerffili a\u2019r Waun, yn ogystal a\u0302 chaer chwedlonol Dinas Emrys yn Eryri wedi\u2019i goleuo gan baladr o heulwen. Mae archaeoleg gladdedig wedi\u2019i chynrychioli hefyd, yn yr olion cnwd gwyrdd sy\u2019n dynodi safle teml neu fila Rufeinig yn Broadheath ger Llanandras. Ceir golygfeydd o fynyddoedd Eryri yn y gaeaf sy\u2019n dangos mor amrywiol yw tirwedd Cymru: Cadwyn yr Wyddfa, Cronfa Ddw\u0302r Llyn Stwlan, Ffestiniog ac uwchdiroedd archaeolegol gyfoethog Dyffryn Ardudwy o gwmpas bryngaer Pen y Dinas. Mae llun trawiadol arall yn dangos pwll glas Chwarel y Penrhyn ym Methesda, Gwynedd, sy\u2019n cyferbynnu a\u0302\u2019r llifogydd yn nyffryn Afon Tywi, i\u2019r dwyrain o Gaerfyrddin, yng ngaeaf 2012."}, {"text_idx": "#000011", "text": "5. Caer chwedlonol Dinas Emrys, Beddgelert"}, {"text_idx": "#000013", "text": "7. Cadwyn yr Wyddfa yn y gaeaf"}, {"text_idx": "#000016", "text": "11. Chwarel y Penrhyn, Bethesda"}]